open-index/open-wikipedia-markdown huggingface dataset:
דוקלה פראג (כדוריד)

**דוקלה פראג** (בצ'כית: **HC Dukla Praha**) היא קבוצת כדוריד מהעיר פראג שבצ'כיה, שמתחרה בליגה הצ'כית בכדוריד. הקבוצה נוסדה בשנת 1948 ותחילה שיחקה בשיטת 11*11 כנהוג באותה תקופה. הקבוצה זכתה 28 באליפות צ'כוסלובקיה ואחר כך 4 פעמים באליפות צ'כיה.

במאה ה-21 היא נחלשה, אך ממשיכה לשחק בליגה העליונה.

בזירה הבינלאומית הקבוצה שיחקה מספר פעמים בליגת האלופות בכדוריד. היא זכתה 3 פעמיים וסיימה פעמיים כסגנית. בנוסף לכך, סיימה פעם אחת כסגנית "גביע מחזיקות גביע" (המפעל השני בחשיבותו באירופה).

## תארים
*ליגה: 32
**זכייה בליגה הצ'כוסלובקית: 1950, 1953-1956, 1958,1959, 1961-1967, 1970, 1977, 1979, 1980, 1982-1988, 1990-1992
** זכייה בליגה הצ'כית: 1994,1995,2011,2017
*גביע: 9
**זכייה בגביע הצ'כוסלובקי:3 פעמים
** זכיית בגביע הצ'כית: 6 פעמים
*ליגת האלופות בכדוריד: 3
**זכייה: 1957, 1963, 1984

## קישורים חיצוניים
* 
* דף הקבוצה באתר האיגוד האירופאי

קטגוריה:קבוצות כדוריד
קטגוריה:פראג: מועדוני ספורט
מילאן זק"ש

**מילאן זק"ש** (בסרבו-קרואטית: **Milan Sachs**; 28 בנובמבר 1884, לישוב, דרום בוהמיה, האימפריה האוסטרו-הונגרית – 4 באוגוסט 1968, זאגרב, הרפובליקה הפדרלית הסוציאליסטית של יוגוסלביה) היה מנצח אופרה יוגוסלבי ממוצא יהודי צ'כי אשר ניהל לאורך שנות דור את בית האופרה בזאגרב.

## קורות חייו
מילאן זק"ש נולד בעיירה ליישוב אשר בדרום מוראביה (בשטחי צ'כיה המודרנית) במשפחה יהודית. למד נגינת כינור בקונסרבטוריון של פראג וב-1905 הצטרף לתזמורת הפילהרמונית הצ'כית. בין 1907 ל-1910 ניגן ככנר ראשי בתזמורת תיאטרון בלגרד. בהמשך, לימד מוזיקה בנובי סאד וב-1911 החל לנצח על האופרה של זאגרב. ב-1920 ניצח לראשונה על האופרה "יָאנוּפָה" מאת לאוש יאנאצ'ק. ב-1932 מונה למנהל המוזיקלי של האופרה בברנו. ב-1936 ניצח בהצגת הבכורה של הסימפוניה מספר 1 של אנטונין דבוז'אק שנחשבה לאבודה, והתגלתה באקראי ב-1923. ב-1938 סיים את תפקידו בברנו ושב לזאגרב.

הוא נחשב לבכיר המוזיקאים היהודים בזאגרב. ב-1930 ניצח לראשונה בזאגרב על האופרה פרסיפל מאת ריכרד וגנר. במהלך מלחמת העולם השנייה לאחר כיבוש ממלכת יוגוסלביה על ידי גרמניה הנאצית וכינון ממשלת הבובות של האוסטאשה הוחל ברדיפות יהודים. מילאן זק"ש המיר את דתו לנצרות קתולית כדי להיחלץ מאימת הרדיפות וזכה לחסות של השלטונות.

לאחר תום המלחמה, ב-1945 מונה לנשיא החברה הקרואטית למוזיקאים. כמו כן מונה למנהל בית האופרה של זאגרב ועסק בשיקום ובהרחבת בית האופרה. במקביל שימש ככנר ראשי בתזמורת הסימפונית של העיר. הוא ניהל את האופרה של זאגרב עד 1955. ב-1968 הלך מילאן זק"ש לעולמו והוא בן 83. רחוב וגן ילדים בזאגרב נושאים את שמו.

## הערות שוליים

קטגוריה:כנרים יהודים צ'כים
קטגוריה:מוזיקאים יהודים צ'כים
קטגוריה:מנצחים יהודים צ'כים
קטגוריה:מוזיקאים יהודים סרבים
קטגוריה:זאגרב: אישים
קטגוריה:יהודים שהתנצרו
קטגוריה:מוזיקאים יהודים קרואטים
קטגוריה:מלחינים יהודים יוגוסלבים
קטגוריה:ילידי 1884
קטגוריה:יוגוסלבים שנפטרו ב-1968
קטגוריה:יהודים אוסטרו-הונגרים
ישראל באירוויזיון 2005

**[[ישראל באירוויזיון|ישראל]] השתתפה ב[[אירוויזיון 2005]]** עם השיר השקט שנשאר בביצוע של שירי מימון בעיר קייב, בירת אוקראינה.

## לפני האירוויזיון

### קדם אירוויזיון 2005
תחרות הקדם-אירוויזיון לשנת 2005 היא תחרות שנערכה לבחירת השיר הישראלי שייצג את ישראל באירוויזיון 2005 בקייב, אוקראינה. התחרות התקיימה בירושלים ב-2 במרץ 2005 ושודרה בערוץ הראשון. מנחי התחרות היו מורן אטיאס ודידי הררי.

לאחר 3 שנים שבהן נבחר נציג ישראל לאירוויזיון על ידי ועדה פנימית של רשות השידור הוחלט להחזיר את פורמט הקדם-אירוויזיון שהונהג באופן כמעט רציף בשנות ה-80 וה-90. בתחרות התמודדו 14 שירים, שמתוכם נבחר השיר "השקט שנשאר" בביצוע שירי מימון לייצג את ישראל באירוויזיון 2005. השיר נכתב והולחן על ידי פיני ארונבייב ואייל שחר.

הייתה זו הפעם הראשונה שבקדם-אירוויזיון הושמעו שירים המכילים משפטים בשפה הערבית. כמו כן, חלק משמות השירים היו באנגלית, דבר שלא היה מקובל באף קדם-אירוויזיון בעבר. הדבר נבע, בין היתר, משינוי כללי תחרות האירוויזיון בשנת 1999, בהם ניתן חופש בבחירת השפה של השירים. השיר הישראלי הזוכה, "השקט שנשאר", שהכיל תחילה מילים עבריות בלבד, עבר שינויים לקראת אירוויזיון 2005, כך ששמו שונה ל-"Time to Say Goodbye" וחציו השני הושר באנגלית.

זכייתה של שירי מימון בתחרות היוותה את הסנונית הראשונה בסדרת נציגי ישראל לאירוויזיון, אשר נחשפו לראשונה בתוכנית הריאליטי "כוכב נולד" (אשר מותגה מחדש בהמשך תחת השם "הכוכב הבא").

#### השירים המשתתפים

#### החלק האומנותי
אחד המאפיינים הבולטים של קדם-אירוויזיון 2005 היה הדגש הרב שהושם על החלק האומנותי. הערב נפתח בשירה בעברית ובאיטלקית של המנחה מורן אטיאס יחד עם ששי קשת, כשהם מלווים בלהקת פרחי ירושלים שביצעו ריקוד המוני בשלל סגנונות. בין שירי התחרות הוצגו קטעי "הידעת?" על תחרויות אירוויזיון קודמות וכן קטעי קישור קומיים בכיכובם של דידי הררי, אסתי זקהיים ושרית סבו.

בין האמנים הבולטים שהופיעו היו יזהר כהן, הראל סקעת והזוכה האוקראינית של אירוויזיון 2004, רוסלאנה, שהגיעה במיוחד כדי להופיע בקדם.

#### שלב הניקוד
ניקוד השירים התבצע באמצעות 5 ועדות שיפוט אזוריות ברחבי הארץ וכן באמצעות הטלמסר - הצבעות הקהל בבית אשר התחלקו ל-5 אזורי חיוג נפרדים. כל מוקד חילק לשירים נקודות על-פי המדרג הבא: 1, 2, 3, 4, 5, 6, 7, 8, 10 ו-12 נקודות.

##### מגישי הניקוד מנקודות השיפוט השונות

* קריית שמונה - נועה ברק
* חיפה - איתי רפופורט
* תל אביב - בוני גינצבורג
* באר שבע - מירי אליקים
* ירושלים - גילי שם-טוב
* מרכז המחשבים - שרון וכסלר ורון פרשט

## באירוויזיון
### חצי גמר
ישראל הופיעה ה-7 בסדר ההופעה, אחרי מונקו ולפני בלארוס. בתום ההצבעה ישראל העפילה לגמר.

#### נקודות שהוענקו לישראל

#### נקודות שישראל העניקה

### גמר
ישראל הופיעה ה-11 בסדר ההופעה, אחרי ספרד ולפני סרביה ומונטנגרו. בתום ההצבעה ישראל קיבלה 154 נקודות והגיעה למקום ה-4.

#### נקודות שהוענקו לישראל

#### נקודות שישראל העניקה

## ראו גם

* ישראל באירוויזיון
* קדם-אירוויזיון
* אירוויזיון 2005

## קישורים חיצוניים
* 
* 
* קדם אירוויזיון, באתר הפסטיבלים
* 
* חצי גמר: ישראל 2005, באתר esc history
* גמר: ישראל 2005, באתר esc history
* 
* 

## הערות שוליים

קטגוריה:ישראל באירוויזיון
קטגוריה:מדינות באירוויזיון 2005
קטגוריה:2005 בישראל
גאורגיה במשחקים האולימפיים לנוער

**[[גאורגיה]]** משתתפת בכל **[[המשחקים האולימפיים לנוער]]** שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הגאורגים אחת עשרה מדליות, מתוכן מדליית זהב יחידה. גאורגיה משתתפת גם במשחקי החורף האולימפיים לנוער.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של גאורגיה למשחקים האולימפיים לנוער הייתה לאולימפיאדת הנוער סינגפור וכללה חמישה ספורטאים שהתחרו בשלושה ענפי ספורט. המשלחת זכתה במדליית ארד יחידה בענף ההיאבקות בקטגוריית משקל עד 63 ק"ג נערים בסגנון היאבקות חופשית. המשלחת גם דורגה במקום הרביעי בקטגוריית משקל עד 100 ק"ג נערים בסגנון היאבקות חופשית ספורטאי המשלחת הגיעו להישגים בענף הג'ודו בה דרוגו במקום החמישי בקטגוריית משקל עד 66 ק"ג נערים. המשלחת לא רשמה הישגים בענף השחייה.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג היא הגדולה ביותר שגאורגיה שלחה עד כה. המשלחת מנתה 12 ספורטאים שהתחרו בשבעה ענפים. המשלחת זכתה בשלוש מדליות. המשלחת רשמה הישגים בענפים היאבקות עם זכייה במדליית כסף בקטגוריית משקל עד 76 ק"ג נערים בסגנון היאבקות חופשי ומדליית ארד בקטגוריית משקל עד 63 ק"ג נערים בסגנון היאבקות חופשי, וג'ודו עם זכייה במדליית כסף בקטגוריית משקל עד 81 ק"ג נערים ודירוג במקום החמישי בקטגוריית משקל עד 52 ק"ג נערות. בענף האתלטיקה ספורטאי המשלחת העפילו לשני גמרים ודורגו במקום השביעי בקפיצה משולשת נערים וקפיצה לרוחק נערות. המשלחת לא רשמה הישגים בענפים אגרוף, התעמלות, סיף ושחייה.

### משחקי החורף
גאורגיה השתתפה במשחקי החורף האולימפיים לנוער החל מראשיתם באולימפיאדת הנוער אינסברוק וכללה שני ספורטאים שהתחרו בענף הסקי אלפיני. ספורטאי המשלחת לא הגיעו להישגים משמעותיים אך גם לא הגיעו למקומות האחרונים. המשלחת לאולימפיאדת הנוער לילהאמר מנתה שני ספורטאים שהתחרו בשני ענפי ספורט. ספורטאי המשלחת דורגו במקום האחת עשרה בטורניר הנערים בענף הלוז'. בענף הסקי אלפיני המשלחת, בדומה לאולימפיאדת הנוער אינסברוק, לא רשמה הישגים משמעותיים.

#### אולימפיאדת הנוער לוזאן (2020)
המשלחת לאולימפיאדת הנוער לוזאן הייתה המשלחת הגדולה ביותר ששלחה גאורגיה עד כה ומנתה עשרה ספורטאים שהתחרו בארבעה ענפי ספורט. המשלחת זכתה במדליית ארד יחידה.

## מדליות

### מדליות לפי משחקים

**משחקי הקיץ**

width="20px"|

**משחקי החורף**

### מדליות לפי ענף

**משחקי הקיץ**

width="20px"|

**משחקי החורף**

## ראו גם
* גאורגיה במשחקים האולימפיים
* גאורגיה במשחקים הפאראלימפיים

קטגוריה:גאורגיה: ספורט
קטגוריה:מדינות במשחקים האולימפיים לנוער
ג'רלדין הייקוויל

**ג'רלדין הייקוויל** (באנגלית: **Geraldine Hakewill**; נולדה ב-13 ביולי 1987) היא שחקנית אוסטרלית. היא ידועה בשל גילום דמותה של צ'לסי בבאג' בסדרת הטלוויזיה האוסטרלית "מבוקשות".

## ביוגרפיה
הייקוויל נולדה בפריז. היא בוגרת האקדמיה לאמנויות הבמה של מערב אוסטרליה.

הייקוויל שיחקה את תפקיד בת' בסרט האוסטרלי משנת 2010 "Uninhabited" בבימויו של ביל בנט, ואת אלה במותחן האוסטרלי משנת 2011 "Wasted on the Young". היא גם הופיעה במספר הפקות עבור תיאטרון סידני ובתיאטרונים אוסטרליים נוספים. בשנת 2011, היא שיחקה את אנג'לה בהפקה של המחזה "Heaven" מאת קיט ברוקמן.

מאז 2016 מגלמת הייקוויל בסדרה "מבוקשות" את דמותה של צ'לסי בבאג', רואת חשבון צעירה שנקלעת יחד עם אישה נוספת ושונה ממנה, לולה באקלי (רבקה גיבני), לסדרת אירועים הקשורים לעולם הפשע המאורגן.

בשנת 2019 החלה לשחק את התפקיד הראשי של פרגרן פישר בסדרת הדרמה "*Ms Fisher's Modern Murder Mysteries*", המהווה ספין אוף לסדרה "*Miss Fisher's Murder Mysteries*" ששודרה בשנים 2012–2015.

בשנת 2021 כיכבה כאחת הדמויות הראשיות במיני-סדרת הדרמה "*Wakefield*" של רשת הטלוויזיה האוסטרלית ABC Television. הייקוויל גילמה את ד"ר קארינה וולס, הרופאה המובילה במחלקה פסיכיאטרית.

## קישורים חיצוניים

## הערות שוליים

קטגוריה:שחקניות קולנוע וטלוויזיה אוסטרליות
קטגוריה:אוסטרליות שנולדו ב-1987
קטגוריה:אוסטרלים שנולדו ב-1987
ילדי הים האדום

**ילדי הים האדום** היא סדרת טלוויזיה ישראלית לנוער, מסוגת דרמה והרפתקאות, אשר בוימה על ידי מרקו כרמל, נכתבה על ידי יובל אור, נועם אור וורד שפירא, והופקה על ידי נגה תקשורת ואילת תקשורת.

הסדרה שודרה במקור בערוץ לוגי בימים ראשון עד רביעי, כאשר פרק הבכורה שודר ב-31 ביולי 2005 ופרק הסיום שודר ב-10 באוגוסט באותה שנה. לסדרה הופקה עונה אחת הכוללת שמונה פרקים באורך 25 דקות.

## תקציר העלילה
הסדרה עוקבת אחר חברות ילדי הים האדום הכוללת את רון, שיר, רועי, עידו וגל. במהלך הסדרה החבורה פותרת תעלומות ומסכלת מזימות חשאיות לפגיעה בחיי הים האדום, ים העשיר בצורות חיים ייחודיות. בנוסף לפתירת התעלומות החבורה מתמודדות עם התבגרות, ערכה של ידידות ואהבה.

## צוות השחקנים
רוב שחקני הסדרה הם בני נוער מאילת שהיו חסרי ניסיון במשחק.

### שחקנים ראשיים
* **אביב אסולין** בתפקיד רון
* **אורי קלצ'קין** בתפקיד רועי
* **עידן שם טוב** בתפקיד גל
* **יוהנה פוקילה** בתפקיד שיר סער
* **מתן אזולאי** בתפקיד עידו
* **[[אביגיל אריאלי]]** בתפקיד מיכל
* **[[קובי שטמברג]]** בתפקיד ארז
* **[[יגאל כרמל]]** בתפקיד דומיניק
* **[[איציק וייס]]** בתפקיד קוסטה

### שחקנים אורחים
* **יוסוף אבו ג'מאל** בתפקיד יוסוף
* **יצחק ג'רסי** בתפקיד ג'רסי
* **איציק נקש** בתפקיד ג'מיל
* **ירון לוי סבג** בתפקיד בני
* **יוסי טל** בתפקיד פרופסור גור אריה
* **רוני יופה** בתפקיד גלבוע
* **שירלי פוטרמן** בתפקיד ורד

## מועמדויות

## קישורים חיצוניים

* 

## הערות שוליים

קטגוריה:ערוץ לוגי: תוכניות וסדרות
קטגוריה:סדרות טלוויזיה ישראליות שעלו לשידור בשנת 2005
קטגוריה:סדרות נעורים ישראליות
קטגוריה:סדרות דרמה המשכיות: ישראליות
קטגוריה:תוכניות טלוויזיה בעברית
קטגוריה:BIGI: תוכניות וסדרות
באו (סרט)

**באו** (באנגלית: **Bao**) הוא סרט הנפשה קצר של חברת פיקסאר משנת 2018. הסרט בוים ונכתב על ידי דומי שי והוא הסרט הקצר הראשון של חברת פיקסאר שביימה אישה. הסרט הוקרן לראשונה בפסטיבל הסרטים טרייבקה ב-21 באפריל 2018, ולאחר מכן הופץ בבתי הקולנוע לפני הקרנת הסרט "משפחת סופר-על 2" ב-15 ביוני 2018. אורך הסרט הוא כ-8 דקות.

הסרט זכה בפרס אוסקר לסרט המונפש הקצר הטוב ביותר לשנת 2018.

## תקציר העלילה
הסרט מספר על אישה בגיל המעבר ממוצא סיני, הנותרת לבדה בביתה כל יום בזמן שבעלה בעבודה. יום אחד, כשהיא מכינה לחמניות באוזי מאודות, אחת מהן מתעוררת לחיים, והאישה מחליטה לגדל אותה כבן.

הלחמנייה היא בת דמותו של בנה המרוחק, והתמה המרכזית היא ניסיונה של האם להנחיל בו את התרבות הסינית, ניסיון שמתבטא לעיתים כשתלטנות.

## הפקה
הסרט בוים על ידי דומי שי, אנימטורית ממוצא סיני-קנדי שעבדה על הסרטים "הקול בראש" ו"הדינוזאור הטוב". היא מספרת שהרעיון לסרט עלה לה בזמן שהכינה באוזי. הסרט משופע מפרטים הקשורים לתרבות האסייתית, כמו אורז ומנקי נקו. במהלך יצירת הסרט, אמה של דומי שי ביקרה באולפני פיקסאר והדגימה לאנימטורים ואנשי ההפקה כיצד מכינים באוזי.

## הפצה
הסרט הוקרן לראשונה בפסטיבל הסרטים טרייבקה ב-21 באפריל 2018, ולאחר מכן הופץ בבתי הקולנוע לפני הקרנת הסרט "משפחת סופר-על 2" ב-15 ביוני 2018. בשנת 2018 הופץ הסרט באוסף הסרטים הקצרים של פיקסאר, חלק 3.

## קישורים חיצוניים
* 

* מתכון מאויר ללחמניות באו שפרסמה הבמאית עם הסרט

קטגוריה:סרטי 2018
קטגוריה:זוכי אוסקר: הסרט המונפש הקצר הטוב
קטגוריה:סרטים קצרים של פיקסאר
קטגוריה:סרטים קצרים מונפשים
סהלין

**אנה ססיליה סהלין** (בשוודית: **Anna Cecilia Sahlin**; נולדה ב-11 במאי 1976) היא זמרת ושחקנית שוודית.

## ביוגרפיה
סהלין נולדה במחוז יבלבורג כבכורה מבין שבעה ילדים, מגיל צעיר למדה לנגן על מספר כלי נגינה, בגיל תשע היא שיחקה בסרט "הילדים מרחוב הרעשנים" המבוסס על הספר באותו שם מאת אסטריד לינדגרן ולאחר מכן שיחקה גם בסרט ההמשך.

בגיל שמונה עשרה היא עברה לסטוקהולם על מנת לפתח את קריירת המוזיקה שלה והייתה חברה מספר שנים במקהלת גוספל, היא הייתה זמרת ליווי של שרלוט נילסן במהלך אירוויזיון 1999 שלבסוף ניצחה בתחרות וזמרת ליווי של השיר המלטזי באירוויזיון 2000, בשנת 2000 היא הוציאה את אלבומה הראשון "הקול הקטן"

## [[אירוויזיון 2002]]
ב-2002 השתתפה באסטוניה בתחרות ה-"Eurolaul", קדם האירוויזיון האסטוני עם שירה "לברוח" וזכתה במקום הראשון, שייצגה את אסטוניה בתחרות שבנוסף הייתה באותה שנה המדינה המארחת הגיעה למקום השלישי עם 111 נקודות.

## אחרי אירוויזיון 2002
ב-2003, 2004 ו-2009 השתתפה במלודיפסטיבלן בניסיון לייצג את שוודיה בתחרות האירוויזיון, ב-2005 לקחה חלק בדיבוב השוודי לסרט רובוטס, ב-2007 השתתפה בתוכנית "Let's Dance", המקבילה השוודית של "רוקדים עם כוכבים" באותה שנה שיחקה בתפקיד הראשי במחזמר פוטלוס המבוסס על הסרט באותו שם, ב-2008 הציגה את הניקוד האסטוני באירוויזיון. 

ב-2010 לקחה חלק ביחד עם מספר אומנים בסינגל שהופק לתמיכה בארגון הצדקה "SOS Children's Villages", באותה שנה הופיע באירוע שנערך בשגרירות השוודית בוושינגטון די. סי..

ב-2016 חזרה לאירוויזיון בתור זמרת הליווי של השיר האוסטרלי ״Sound of Silence" שבוצע על ידי דאמי אים וכן, תהיה צפויה לחזור גם לתחרות ב-2019 בתור זמרת הליווי של השיר הבריטי ״Bigger than Us" שיבוצע על ידי מייקל רייס.

## קישורים חיצוניים

* 

## הערות שוליים

קטגוריה:משתתפי אירוויזיון 2002
קטגוריה:זמרות שוודיות
קטגוריה:משתתפי אסטי לאול
קטגוריה:זמרות פופ שוודיות
קטגוריה:נציגי אסטוניה באירוויזיון
קטגוריה:מתחרי רוקדים עם כוכבים (שוודיה)
קטגוריה:משתתפי מלודיפסטיבלן 2003
קטגוריה:משתתפי מלודיפסטיבלן 2009
קטגוריה:שוודיות שנולדו ב-1976
יוסף, מלך הכוזרים

**יוסף בן אהרן, מלך הכוזרים** נודע בעיקר בשל איגרת חסדאי אבן שפרוט אל מלך הכוזרים. הוא מוזכר גם במכתב שכטר. שמו אינו מופיע כלל במקורות אחרים, יהודיים, מוסלמיים, ביזנטים או רוסיים. לדעת חוקרים התומכים באותנטיות של המכתבים ובמהימנות של סיפור ההתגיירות במכתבים הכוזריים יוסף היה כגן או כגן בק של ממלכת הכוזרים באחרית ימיה, וכיהן לכל המוקדם מ-932 ועד 961 לכל המאוחר. 

## קורות חייו
לפי התכתובת הכוזרית יוסף היה בנו של אהרון השני בן בנימין שליט הכוזרים משושלת בולאן. קורותיו מתועדים באופן ישיר או כחלק מכרוניקות המצויות במכתב שכטר ובחליפת המכתבים עם חסדאי אבן שפרוט. בתקופתו נתונה הייתה הממלכה הכוזרית בעימות צבאי עם אולג מנובגורוד נסיך רוס של קייב והפצ'נגים מחד ומול האימפריה הביזנטית תחת הקיסר רומנוס הראשון לקפנוס.

לפי מקור זה יוסף יצר קשרים עם יהודי העולם באמצעות חליפת המכתבים ובה מתוארים, מוצאם ותהליך התגיירותם של הכוזרים. בהמשך מתועד כי חבר למדינות מוסלמיות באזור כנגד פשיטות הוורנגים. מעט מאוחר יותר הוכרע צבא הכוזרים על ידי סוויאטוסלב, נסיך קייב ובירתם איטיל נכבשה והוחרבה. אין תיעוד לגבי גורלו של יוסף.

על פי מכתב שכטר נתן לו מלך האלאנים את בתו לאשה. חוקרים מתארכים את הדבר לשנת 932 ומסיקים שכתוצאה מכך זנחה הישות האלאנית את הנצרות האורתודוקסית והקאסטה השלטת שם התגיירה. על פי מסמך זה בתקופת שלטונו הייתה הגירת יהודים משטחי האימפריה הביזנטית לממלכת הכוזרים, בשל רדיפתם על ידי הביזנטים.

## ראו גם
ממלכת הכוזרים

סיפור ההתגיירות במכתבים הכוזריים

## קישורים חיצוניים
* ארנון סגל, ממלכת הכוזרים – ההיית או חלמתי חלום? כל מה שרציתם לדעת, באתר hidabroot.org
* יוסף, מלך הכוזרים ואבותיו האם נשאו את התואר כגן או כגן בק?, באתר zlatalvova.narod.ru 

## הערות שוליים

יוסף
קטגוריה:גרים
קטגוריה:יהודים במאה ה-10
פורטוגל במשחקים האולימפיים לנוער

**[[פורטוגל]]** משתתפת ב**[[המשחקים האולימפיים לנוער]]** שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הפורטוגלים שבעה מדליות, מתוכן מדליית זהב יחידה. פורטוגל החל להשתתף במשחקי החורף החל מאולימפיאדת הנוער לילהאמר (2016). אולם, עד כה לא זכה ספורטאי נוער אולימפי פורטוגלי במדליה במשחקי החורף.

## השתתפות במשחקים
### משחקי הקיץ
#### אולימפיאדת הנוער סינגפור (2010)
המשלחת הראשונה של פורטוגל למשחקים האולימפיים לנוער הייתה לאולימפיאדת הנוער סינגפור וכללה 19 ספורטאים שהתחרו בעשרה ענפי ספורט. המשלחת זכתה בשתי מדליות. המשלחת הגיעה להישגים בענפים טאקוונדו עם זכייה במדליית כסף בקטגוריית משקל עד 63 ק"ג נערים, שחייה עם זכייה במדליית ארד במשחה 50 מטר בסגנון שחיית חזה נערות ודירוג במקום השישי במשחה 50 מטר בסגנון שחיית גב נערים, וטריאתלון בה המשלחת סיימה במקום הרביעי בטורניר הנערים. ספורטאי המשלחת דורגו בענף האופניים במקום התשיעי ובענף השיט במקום העשירי בטורניר הנערים בשיט מפרשית מסוג ביט. המשלחת לא רשמה הישגים בענפים אתלטיקה, התעמלות, חתירה, טניס שולחן וקאנו/קיאק.

#### אולימפיאדת הנוער נאנג'ינג (2014)
המשלחת לאולימפיאדת הנוער נאנג'ינג היא הגדולה ביותר שפורטוגל שלחה עד כה. המשלחת מנתה 21 ספורטאים שהתחרו בעשרה ענפים. המשלחת זכתה בשתי מדליות. המשלחת רשמה הישגים בענפים שיט עם זכייה במדליית כסף בטורניר הנערים בשיט מפרשית מדגם ביט, והתעמלות עם זכייה במדליית ארד בטורניר הנערים במקצוע הטרמפולינה. בענף הקאנו/קיאק המשלחת העפילה לרבע גמר בספרינט נערים בקיאק ליחיד. ספורטאי המשלחת לא הגיעו להישגים בענפים אופניים, אתלטיקה, ג'ודו, טניס שולחן, טריאתלון, קרב חמש מודרני ושחייה.

### משחקי החורף
פורטוגל השתתפה במשחקי החורף האולימפיים לנוער החל מאולימפיאדת הנוער לילהאמר. המשלחת מנתה שני ספורטאים שהתחרו בענף הסקי אלפיני. ספורטאי המשלחת לא רשמו הישגים משמעותיים אך גם לא דרוגו במקומות האחרונים.

## מדליות

### מדליות לפי משחקים

width="20px"|

### מדליות לפי ענף

## ראו גם
* פורטוגל במשחקים האולימפיים
* פורטוגל במשחקים הפאראלימפיים

קטגוריה:פורטוגל: ספורט
קטגוריה:מדינות במשחקים האולימפיים לנוער
דומיניק קולמן

**דומיניק אנדרו קולמן** (באנגלית: **Dominic Andrew Coleman**; נולד ב-29 בינואר 1970) הוא שחקן אנגלי.

## ביוגרפיה
קולמן נולד בסוליהאל שבווריקשייר, ולמד באוניברסיטה בלידס. הוא ידוע בעיקר מהופעותיו בתפקיד באטלר בסדרה "ננס אדום", דייוויד באופרת הסבון "איסטאנדרס" ודז בסדרה "The Bill". הוא כיכב בתוכנית המערכונים , בסרט הקומי "Sex Lives of the Potato Men", ובתפקיד וינסנט פארל בסדרה "The Cup". ב-2003 הנחה את התוכנית "The People's Book of Records". עוד הופיע קולמן בפרק  בסדרה "הגיבור שלי" בדמות העיתונאי קווין טרנט. עוד דיבב את דמותו של ארתור ויזלי בסדרת משחקי וידאו של הארי פוטר.

קולמן הופיע בתפקיד לקוח בסדרת הטלוויזיה הקומית "מירנדה" וחזר להופיע באותו תפקיד ב-2013 וב-2015. עוד כיכב בתפקיד ג'ייק, בעלה של נאן בתוכנית הטלוויזיה "Nan's Christmas Carol", ובתפקיד הדמות גאז באופרת הסבון "קורוניישן סטריט" של רשת ITV. ב-2012 שיחק קולמן בתפקיד נוויל בסיטקום "Trollied" של ערוץ Sky1. ב-2013 הופיע בדמות ג'יימי בסדרה "Heading Out". ב-2014 כיכב קולמן בדמות דייוויד קמרון בשידורי מפלגת הלייבור הבריטית. ב-2016 הופיע בדמות באטלר בסדרה הקומית "ננס אדום".

ברדיו משתתף קולמן בסדרת המערכונים "Recorded for training Purposes". עוד הופיע באלבום " If Everybody Looked The Same" של הצמד "Groove Armada". הוא כיכב בפרק בסדרה "Hank Zipzer" בתפקיד מיק מק'קלטי. כמו כן השתתף בסרט הטלוויזיה "Porridge" בדמות הסוהר מר ברת'ווייט.

## חיים אישיים
קולמן חי בלונדון עם אשתו וילדיו.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:אנגלים שנולדו ב-1970
גסטלוגאצ'ה

ממוזער|300x300 פיקסלים|המדרגות ממבט מהמנזר מלמעלה
**גַסְטֵלוּגָאצֶ'ה** (בבסקית: **Gaztelugatxe**) הוא איון על חוף ביסקאיה השייך לעיריית ברמאו (Bermeo), בחבל הבסקים (ספרד). הוא מחובר ליבשת על ידי גשר מעשה ידי אדם. על גבי האי עומדת כנסייה (בשם **גסטלוגאצ'קו דוניין** (בסקית); **סן חואן דה גסטלוגאצ'ה** (ספרדית)), המוקדשת ליוחנן המטביל, והיא מתוארכת למאה העשירית, אף שתגליות מעידות שייתכן שהמנזר הוא מהמאה התשיעית. ביחד עם האי השכן, אקץ, הם יוצרים ביוטיפ מוגן המשתרע מהעיר באקיו עד קייפ מציצאקו, על מפרץ ביסקאיה.

## אטימולוגיה
המילה "גסטלוגאצ'ה" נובעת מהמילה הבסקית *gaztelu* = "טירה", "מבצר" ו-*gaitz* = "קשה", "עצום", ויצרו את השילוב גסטלו גצה (המבצר הקשוח).

## היסטוריה
מיקומו האסטרטגי של האתר הקנה לו תפקיד חשוב באירועים היסטוריים. היה זה אחד המקומות שבהם מושל ביסקאיה, סאן חואן דה לארה, התעמת עם אלפונסו האחד עשר, מלך קסטיליה, בשנת 1334.

ב-1594 המקום הותקף על ידי הוגנוטים של לה רושל, אשר בזזו אותו. במאה ה-18 המקום הותקף על ידי חיילים אנגלים, ובמלחמת האזרחים הספרדית התקיים קרב "קייפ מצ'יצ'אקו" בקרבת מקום.

## גאוגרפיה
שמאל|ממוזער|המדרגות והנתיב אל הצוק
החוף הבסקי סוער באזור זה. הים שוחק את סלעי החוף ללא הרף ויוצר מנהרות, קשתות ומערות. האי גסטלוגאצ'ה נמצא במרכז חלק זה של החוף ליד אי קטן, אקץ, המשמש מפלט לציפורים.

## מבנים באי
### המנזר
למנזר יש גישה בשביל צר החוצה גשר עשוי אבן מוצקה, ולאחר מכן ישנה עלייה של 231 מדרגות (מקורות אחרים מצטטים את המספר 229 או 237). על פי האגדה, לאחר העלייה המאומצת אל ראש הצוק, על המטפס לצלצל בפעמון שלוש פעמים ולהביע משאלה.

המנזר מכיל גם מנחות מן המלחים ששרדו ספינות טרופות.

### הכנסייה
הכנסייה הקטנה, 80 מטר מעל פני הים, מתוארכת למאה העשירית. בשנת 1053 היא נתרמה על ידי דון איניגו לופז, מושל ביסקאיה, למנזר סן חואן דה לה פנייה ליד חאקה בהואסקה. קברים מימי הביניים מהמאה התשיעית והשתים-עשרה נמצאו על הטיילת ובתוך הכנסייה.

ב-1593 המקום הותקף ונבזז על ידי פרנסיס דרייק. בין שאר האירועים, המקום עלה באש מספר פעמים. ב-10 בנובמבר 1978, המקום נהרס בשריפה. שנתיים מאוחר יותר, ב-24 ביוני 1980, המקום נחנך מחדש. הכנסייה שייכת לקהילה של סאן פלאיו בעיירה באקיו.

## אתר צילום
HBO צילם סצנות בעונה השביעית של סדרת הפנטזיה "משחקי הכס" באי הזעיר. גסטלוגאצ'ה שימש כאתר הצילום לדרגונסטון. את הטירה הוסיפו באופן דיגיטלי.

## גלריה

San Juan de Gaztelugatxe II - WLE Spain 2015.jpg
San juan de gaztelugatxe.jpg
Gaztelugatxe_Connected.jpg
gaztelugatxe doniene 2.jpg
gaztelugatxe doniene baseliza.jpg
gaztelugatxe doniene baseliza 1.jpg
gaztelugatxe doniene baseliza 2.jpg
gaztelugatxe doniene baseliza 3.jpg|גסטלוגאצ'ה, עם דגל של ארץ הבסקים
gaztelugatxe doniene baseliza 4.jpg
Gaztelugatxe doniene eskailarak.jpg
Gaztelugatxe 2.jpg
Gaztelugatxe pano ezkerra.jpg|- נוף פנורמי של גסטלוגאצ'ה


## קישורים חיצוניים

* גסטלוגאצ'ה, באתר מועצת העיר בורמאו

## הערות שוליים

קטגוריה:ספרד: איים
קטגוריה:חבל הבסקים: גאוגרפיה
קרייזלר וליאנט VJ

**קרייזלר וליאנט VJ** (באנגלית: **Chrysler Valiant VJ**) היא מכונית סלון מתוצרת יצרנית הרכב **קרייזלר אוסטרליה** ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין אפריל 1973 ועד ספטמבר 1975. 

סך הכול יוצרו 90,865 יחידות.

## תצורות "קרייזלר וליאנט VJ"

* 4 דלתות - סדאן
* 2 דלתות - הרדטופ
* 2 דלתות - קופה
* 5 דלתות - סטיישן
* 2 דלתות - טנדר (Dodge VG utility)

## דגמי "קרייזלר וליאנט VJ"
* "Chrysler Valiant sedan"
* "Chrysler Valiant Ranger sedan"
* "Chrysler Valiant Ranger wagon"
* "Chrysler Valiant Regal sedan"
* "Chrysler Valiant Regal wagon"
* "Chrysler Valiant Regal hardtop"
* "Chrysler Valiant Charger coupe"
* "Chrysler Valiant Charger XL coupe"
* "Chrysler Valiant Charger 770 coupe"
* "Chrysler Valiant utility"
* "Dodge utility"

## תמונות

קובץ:Chrysler Valiant VJ 770 (16623143933).jpg | "קרייזלר וליאנט VJ" -קופה
קובץ:Chrysler Valiant VJ Ranger (16960891662).jpg | "קרייזלר וליאנט VJ" דגם "Ranger" בתצורת 4 דלתות
קובץ:Chrysler Valiant Ranger Sedan (VJ).JPG | "קרייזלר וליאנט VJ" דגם "Ranger" בתצורת 4 דלתות
קובץ:VJ Valiant Ranger XL (14319081826).jpg | "קרייזלר וליאנט VJ" דגם "Ranger XL" בתצורת 4 דלתות
קובץ:1974 Chrysler VJ Valiant Regal (5163950062).jpg | "קרייזלר וליאנט VJ" דגם "Regal" שנת 1974 בתצורת 4 דלתות
קובץ:Chrysler Valiant VJ Regal Hardtop (16320633026).jpg | "קרייזלר וליאנט VJ" דגם "Regal Hardtop"
קובץ:Chrysler Valiant VJ Regal Hardtop (16365735974).jpg | "קרייזלר וליאנט VJ" דגם "Regal Hardtop" - מבט לתא הנהג
קובץ:1974 Chrysler Valiant Charger (VJ) (13121741205).jpg | "קרייזלר וליאנט VJ" דגם "Charger", שנת 1974
קובץ:Chrysler VJ Valiant Regal Wagon.JPG | "קרייזלר וליאנט VJ" דגם "Regal Wagon" - סטיישן
קובץ:Chrysler VJ Valiant Regal Wagon (rear).JPG | "קרייזלר וליאנט VJ" דגם "Regal Wagon" - סטיישן
קובץ:Dodge utility (VJ).jpg | "קרייזלר וליאנט VJ" - טנדר
קובץ:Chrysler Valiant VJ Town & Country Ute (17242785761).jpg | "קרייזלר וליאנט VJ" - טנדר



## ראו גם
* קרייזלר
* פלימות' ואליאנט
* קרייזלר וליאנט SV1 
* קרייזלר וליאנט AP5
* קרייזלר וליאנט AP6
* קרייזלר וליאנט VF
* קרייזלר וליאנט VG
* קרייזלר וליאנט VH
* קרייזלר וליאנט VK

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות סטיישן
קטגוריה:טנדרים
קטגוריה:דגמי מכוניות שהושקו ב-1973
קטגוריה:כלי רכב המיוצרים באוסטרליה
קטגוריה:כלי רכב המיוצרים בדרום אפריקה
VJ
עושים צהריים

**עושים צהריים** הייתה תוכנית רדיו יומית העוסקת בנושאי אקטואליה ששודרה בגלי צה"ל בהגשתה של יעל דן בין השעות 13:00–14:00 בשנים 1998–2025.

התוכנית היא מגזין אקטואליה העוסק גם בחדשות היום אך גם בנושאי חברה, תרבות, בריאות וכלכלה. התוכנית מובילה מאבקים חברתיים מתמשכים, ובמיוחד מתמקדת במאבק בפגיעות מיניות. התוכנית יזמה, בין השאר, את שינוי החוק על מנת להתיר לנפגעות ולנפגעי תקיפה מינית המעוניינות בכך להיחשף בכלי התקשורת בזהותן האמיתית. התוכנית עלתה לאוויר ב־30 באוגוסט 1998, וב־29 באוגוסט 2018 חגגה 20 שנה במשדר מיוחד.

בעבר התוכנית שודרה במשך שעתיים, בשעות הצוהריים. עם שינוי בלוח המשדרים שנערך בשנת 2015 בגלי צה"ל, קוצץ זמן השידור לשעה יומית אחת בלבד והיא משודרת כיום בימים ראשון עד רביעי בשעות 13:00–14:00. בשנת 2015 זכתה התוכנית בפרס מפקד גלי צה"ל. בשנת 2019, תוכנית 20 השנה של התכנית זיכתה אותה בפרס מפקד גלי צה"ל בפעם השנייה.

בפברואר 2025 פורסם כי התוכנית תרד מהאוויר במהלך חודש יוני הקרוב לאחר 27 שנות שידור. את התוכנית יחליפו שידורי מגזין תרבות, בידור ופנאי יומי.

ב-30 ביוני 2025 שודרה התכנית האחרונה בהגשת יעל דן.

## קישורים חיצוניים
* עושים צהריים באתר גלי צה"ל
* 

## הערות שוליים

קטגוריה:תוכניות רדיו בגלי צה"ל
קטגוריה:יעל דן
קטגוריה:תוכניות רדיו ישראליות
NBA 2K19

**NBA 2K19** הוא משחק וידאו המהווה סימולציות כדורסל בסדרת המשחקים NBA 2K שמפותח ומופץ על ידי 2K Sport, שיצא לשוק ב-11 בספטמבר 2018 עבור Xbox One ,Microsoft Windows, פלייסטיישן 4 ו-Nintendo Switch. יאניס אדטוקומבו מהמילווקי באקס מופיע על העטיפה של המהדורה הבסיסית של המשחק, בעוד שלברון ג'יימס מופיע על השער של המהדורה המיוחדת של המשחק.

## משחק
NBA 2K19 אושר באופן רשמי ביוני 2018 והוא יצא ב-11 בספטמבר 2018. שחקנים שהזמינו מראש את הגרסה המיוחדת קיבלו את המשחק יותר מוקדם, ב-7 בספטמבר. זה המשחק הראשון בסדרה, מאז שנת 2007, שלא היה זמין בקונסולת Xbox 360 ופלייסטיישן 3.

## קבוצות ישראליות במשחק
בחודש אפריל 2019 יצא טלאי לליגה הישראלית ב-NBA 2K מיוחד המביא קבוצות ישראליות למשחק.

בטלאי יש 35 קבוצות ישראלית ביניהם 12 מליגת העל, 14 מהליגה הלאומית, 2 מליגות נמוכות, 2 מהליגה לנשים, קבוצה אחת מליגת העל לנוער, נבחרת ישראל, אולסטאר ישראלים ואולסטאר זרים.

קבוצות נוספות שקיימות במשחק הם 14 קבוצות עבר ישראליות בניהם מכבי תל אביב של עונת 2013/2014 והפועל חולון של עונת 2007/2008.

בנוסף קיימות במשחק 11 קבוצות אולטיים מהליגה הישראלית, 2 קבוצות היורוליג שהגיעו לגמר בשנה שחלפה ועוד 2 קבוצות בינלאומיות עם קשר לישראל.

הטלאי משוחק בקונסולות פלייסטיישן 4, xbox one ובגרסת ה-Microsoft Windows.

## קישורים חיצוניים
* 
* 

קטגוריה:משחקי כדורסל ממוחשבים
קטגוריה:משחקי פלייסטיישן 4
קטגוריה:משחקי אקס בוקס
קטגוריה:משחקי Xbox 360
קטגוריה:משחקי Xbox One
קטגוריה:משחקי פלייסטיישן 3
קטגוריה:משחקי נינטנדו סוויץ'
קטגוריה:משחקי וידאו משנת 2018
קטגוריה:NBA: משחקי וידאו
קטגוריה:משחקי iOS
קרייזלר וליאנט CM

**קרייזלר וליאנט CM** (באנגלית: **Chrysler Valiant CM**) היא מכונית סלון מתוצרת יצרנית הרכב **קרייזלר אוסטרליה** ("Chrysler Australia" ) (שם רשמי: "FCA Australia",שם מלא: "Chrysler Australia Ltd / FCA Australie"), חברת בת של קבוצת קרייזלר, אשר יוצר בין השנים 1978–1980, ועל ידי יצרנית הרכב **מיצובישי אוסטרליה** ("Mitsubishi Motors Australia" ) בין השנים 1980 - 1981.

## תצורות "קרייזלר וליאנט CM"

* 4 דלתות - סדאן
* 5 דלתות - סטיישן
## דגמי "קרייזלר וליאנט CM"

* "Chrysler Valiant Sedan"
* "Chrysler Valiant Wagon"
* "Chrysler Regal Sedan"
* "Chrysler Regal Wagon"
* "Chrysler Regal SE"

## תמונות

קובץ:1981 Chrysler Valiant (CM) sedan (21247692740).jpg |"קרייזלר וליאנט CM" שנת 1981
קובץ:1978 Chrysler CM Valiant GLX (5041518776).jpg |"קרייזלר וליאנט CM" דגם "GLX", שנת 1978  
קובץ:Chrysler CM Valiant GLX.JPG |"קרייזלר וליאנט CM" דגם "GLX" 
קובץ:Valiant (11361999504).jpg |"קרייזלר וליאנט CM" דגם "GLX" 
קובץ:1978-1981 Chrysler CM Valiant sedan 01.jpg |"קרייזלר וליאנט CM"
קובץ:Chrysler Valiant CM (16828742610).jpg |"קרייזלר וליאנט CM"
קובץ:1981 Chrysler CM Valiant - Last Australian Valiant built (5058982661).jpg  |"קרייזלר וליאנט CM", שנת 1981 - מבט לתא הנהג
קובץ:1979 Chrysler Valiant (CM) station wagon (23276361754).jpg |"קרייזלר וליאנט CM"  - סטיישן, שנת 1979
קובץ:1979 Chrysler Valiant (CM) station wagon (23276374064).jpg |"קרייזלר וליאנט CM"  - סטיישן, שנת 1979
קובץ:1981 Chrysler CM Valiant station wagon (5151414509).jpg |"קרייזלר וליאנט CM"  - סטיישן, שנת 1981


## ראו גם
* קרייזלר
* פלימות' ואליאנט
* קרייזלר וליאנט SV1 
* קרייזלר וליאנט AP5
* קרייזלר וליאנט AP6
* קרייזלר וליאנט VF
* קרייזלר וליאנט VG
* קרייזלר וליאנט VH
* קרייזלר וליאנט VK
* קרייזלר וליאנט CL

## לקריאה נוספת
* ["קרייזלר וליאנט CM" - תמונות](https://www.google.co.il/search?q=Chrysler+Valiant+(CM&tbm=isch&source=iu&ictx=1&fir=N5401oBuY0XhYM%253A%252CbZrj27e9ccZJOM%252C_&usg=AFrqEzduDyCCGsvio9rLJtWPNPh4XkelHw&sa=X&ved=2ahUKEwj4_qLJ17LdAhUPDOwKHSuHA-cQ9QEwBHoECAUQCg#imgrc=N5401oBuY0XhYM:)

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות סטיישן
קטגוריה:דגמי מכוניות שהושקו ב-1978
קטגוריה:כלי רכב המיוצרים באוסטרליה
CM
טקס פרסי אוסקר ה-65

**טקס פרסי אוסקר ה-65** (באנגלית: **65th Academy Awards**) להענקת פרסי האוסקר של האקדמיה האמריקאית לקולנוע למיטב סרטי הקולנוע והטלוויזיה של שנת 1992 נערך בדורותי צ'נדלר פביליון שבלוס אנג'לס, קליפורניה, ב-29 במרץ 1993. השחקן והקומיקאי בילי קריסטל הנחה את הטקס בפעם הרביעית ברציפות.

המערבון "בלתי נסלח" היה מועמד לתשעה פרסים וזכה בארבעה: פרס הסרט הטוב ביותר, פרס הבמאי הטוב ביותר, פרס לשחקן המשנה הטוב ביותר ופרס לעריכה הטובה ביותר. כמו כן בלט הסרט "זיכרונות מאחוזת הווארד" אשר קיבל תשע מועמדויות, וזכה בפרסי השחקנית הטובה ביותר, התסריט המעובד הטוב ביותר ועיצוב ההפקה הטוב ביותר.

במהלך הטקס הוענקו פרס אוסקר לשם כבוד לבמאי האיטלקי פדריקו פליני, ופרסים לפעילות הומניטרית לשחקניות אודרי הפבורן ואליזבת טיילור. הפבורן נפטרה כחודשיים לפני הטקס, ובנה שון קיבל את הפרס בשמה.

## זכיות ומועמדויות
[200px|ממוזער|שמאל|[קלינט איסטווד, הבמאי הטוב ביותר.]]
[200px|ממוזער|שמאל|[אל פצ'ינו, השחקן הטוב ביותר.]]
[200px|ממוזער|שמאל|[אמה תומפסון, השחקנית הטובה ביותר.]]
[200px|ממוזער|שמאל|[ג'ין הקמן, שחקן המשנה הטוב ביותר.]]
[200px|ממוזער|שמאל|[מריסה טומיי, שחקנית המשנה הטובה ביותר.]]

## סרטים עם מספר זכיות ומועמדויות

;סרטים עם מספר מועמדויות:

width="20px"|

;סרטים עם מספר זכיות:

## קישורים חיצוניים
* 
* אתר האינטרנט הרשמי של טקס פרסי האוסקר

## הערות שוליים

קטגוריה:1993 בארצות הברית
קטגוריה:טקסי פרס אוסקר
Unison

**Unison** (בעברית: **הרמוניה**) הוא אלבום האולפן התשיעי של הזמרת הקנדית סלין דיון. האלבום יצא לאור ב-2 באפריל 1990 על ידי חברות התקליטים קולומביה רקורדס ואפיק רקורדס. מתוך האלבום יצאו חמישה סינגלים.

מבחינה מוזיקלית האלבום נחשב למגוון מוזיקלית וכולל שילוב של בלדות ושירי דאנס.

## רקע והפקה
דיון עבדה על האלבום עם כמה כותבים ומפיקים בהם: כריסטופר ניל, דייוויד פוסטר, טום קין ואנדי גולדמרק. האלבום קיבל ביקורות חיוביות ממבקרי המוזיקה שהחמיאו בעיקר לקולה של דיון ולטכניקה שלה, וגם החמיאו לתוכן האלבום.

האלבום זיכה את דיון בפרס ג'ונו בקטגוריית אלבום השנה, ובאותה שנה היא זכתה בפרס ג'ונו נוסף בקטגוריית "הווקאליסטית של השנה".

## הצלחה
מבחינה מסחרית האלבום הגיע למעמד אלבום פלטינה בארצות הברית עם מכירות של 1.2 מיליון עותקים. בבריטניה האלבום הגיע למעמד אלבום זהב עם מכירות של 100 אלף עותקים. גם בצרפת האלבום הגיע למעמד זהב עם מכירות של 145 אלף עותקים.

בקנדה האלבום זכה להצלחה מסחררת כאשר מכר 700 אלף עותקים, ובכך הגיע למעמד של 7 פלטינות ודורג במשך שנתיים רצופות במצעד 100 האלבומים המצליחים ביותר לשנה מסוימת (בשנים 1990 ו-1991). בסך הכל מכירות האלבום עומדות נכון ל-2018 על 3 מיליון עותקים.

## סינגלים
מתוך האלבום יצאו לאור 5 סינגלים במדינות שונות. הסינגל הראשון היה השיר "" אשר יצא לאור במרץ אותה שנה בקנדה, שנה לאחר מכן יצא לאור כסינגל השני מהאלבום גם בארצות הברית, וביוני אותה שנה יצא לאור גם במדינות נבחרות באירופה, באוסטרליה וביפן. השיר לא זכה להצלחה בעולם. הסינגל השני מהאלבום היה שיר הנושא שלו, "Unison" אשר יצא לאור ביולי אותה שנה בקנדה בלבד כסינגל השני מהאלבום ושנה לאחר מכן יצא לאור גם ביפן.

בשאר העולם השיר יצא לאור כבי-סייד של הסינגל "The Last to Know". אך גם השיר הזה לא זכה להצלחה. הסינגל השלישי מהאלבום היה "Where Does My Heart Beat Now" אשר יצא לאור כסינגל השלישי בקנדה באוקטובר אותה שנה ובסוף שנת 1990 יצא לאור גם בארצות הברית והיה לסינגל הראשון של דיון שיצא לאור שם. בסוף שנת 1991 הוא יצא לאור גם בחלקים אחרים בעולם. בארצות הברית השיר זכה להצלחה כאשר הגיע למקום ה-4. אך בשאר העולם השיר לא הגיע לאותה הצלחה.

הסינגל הרביעי מהאלבום היה השיר "The Last to Know" אשר יצא לאור כסינגל הרביעי בקנדה במרץ 1991 ויותר מאוחר גם בשאר העולם. השיר זכה להצלחה בקנדה כאשר הגיע למקום ה-16 במדינה, אך לא זכה להצלחה בשאר העולם. הסינגל האחרון מהאלבום היה השיר "Have a Heart" אך הוא יצא לאור בקנדה בלבד ביולי 1991, אך לא זכה שם להצלחה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים באנגלית
קטגוריה:אלבומים שהופקו על ידי דייוויד פוסטר
קטגוריה:אלבומי זהב באוסטרליה
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
FIFA 19

**FIFA 19** הוא המשחק ה-26 בסדרת FIFA, והמשחק השלישי בסדרה העושה שימוש במנוע frostbite  כריסטיאנו רונאלדו נמצא על עטיפת המשחק בפעם השנייה ברציפות. גם הפעם לא תואמות גרסאות המשחק לפלייסטיישן 3 ול-Xbox 360 לגרסאות המשחק לפלייסטיישן 4 ול-Xbox One, ולא כוללות את מצב "The Journey".

לראשונה ניתן לשחק במשחק בהזרמה דרך האינטרנט בלבד, בטכנולוגיה שפותחה במקור על ידי חברת "פלייקאסט" הישראלית, בלי צורך לרכוש דיסק פיזי, בלי להוריד משחקים למכשיר ובלי צורך במעבד ובכרטיס גרפי מיוחדים.

## The Journey
מצב "המסע" חזר למשחק בפעם השלישית והאחרונה. הפעם משולבת ליגת האלופות במצב המשחק, בנוסף לשילוב סבו של הגיבור ג'ים האנטר, אלכס האנטר, ולשילוב חברו הטוב ביותר, דני ויליאמס, ואחותו למחצה קים האנטר. גם הפעם המסיימים יקבלו את קלפי הדמויות לקבוצה האולטימטיבית.

## הזכויות על ליגת האלופות והליגה אירופית
ב-13 במאי 2018, כחודש לאחר תום החוזה עם חברת קונאמי, רכשה EA את הרישיון והזכויות לשימוש בליגת האלופות והליגה האירופאית.

שינוי זה ניכר במוד ה-"Career" בו היה ניתן להשתתף בליגת האלופות ובליגה האירופאית. שינוי זה ניכר גם במוד ה-"Ultimate Team" כאשר יצאו חבילות מיוחדות למשחק אשר אפשר להשיג מהן רק שחקנים המשחקים בליגת האלופות או בליגה האירופאית.

## קישורים חיצוניים

* 
* 

קטגוריה:משחקי כדורגל ממוחשבים
קטגוריה:משחקי EA Sports
קטגוריה:משחקי פלייסטיישן 3
קטגוריה:משחקי פלייסטיישן 4
קטגוריה:משחקי Xbox 360
קטגוריה:משחקי Xbox One
קטגוריה:משחקי נינטנדו סוויץ'
קטגוריה:משחקי וידאו משנת 2018
קטגוריה:FIFA (סדרת משחקים)
קטגוריה:משחקי וידאו שפותחו בקנדה
All the Way... A Decade of Song

**All the Way... A Decade of Song** (בעברית: **כל הדרך... עשור של שיר**) הוא אלבום האוסף הראשון בשפה האנגלית של הזמרת הקנדית סלין דיון. אלבום האוסף יצא לאור על ידי חברות התקליטים קולומביה רקורדס, אפיק רקורדס ו-550 מיוזיק, ב-12 בנובמבר 1999.

עם יציאתו כבש האלבום את פסגת מצעד הבילבורד 200, ואת פסגת מצעד האלבומים הבריטי.

## רקע והפקה
האלבום משלב בתוכו להיטים ישנים של הזמרת לצד שירים חדשים. על השירים החדשים של האלבום דיון עבדה בעיקר עם המפיק דייוויד פוסטר אך בין היתר עבדה גם עם מפיקים כמו מקס מרטין, ג'ים סטיינמן, רוברט ג'ון "מאט" לאנג, ג'יימס הורנר ומאט סרלטיק.

האלבום קיבל ביקורות חיוביות מהמבקרים. את העיקר השבחים קיבל הסינגל הראשון מהאלבום "That's the Way It Is" והבלדה "If Walls Could Talk". אם כי חלק מהמבקרים גם מתחו ביקורת על כך שיש הרבה שירים חדשים ופחות מדי להיטים.

## הצלחה
האלבום זכה להצלחה חסרת תקדים בעולם. הוא הגיע למקום הראשון בכל מדינה מרכזית בעולם, הוא מכר 8.1 מיליון עותקים בארצות הברית ובכך זכה למעמד של 8 פלטינות, באירופה האלבום מכר 5 מיליון עותקים, בקנדה האלבום מכר מיליון עותקים ובכך הגיע למעמד יהלום, וביפן האלבום הגיע למעמד יהלום כפול עם מכירות של 2 מיליון עותקים.

נכון לינואר 2012 מכירות האלבום עומדות על 17 מיליון עותקים.

## סינגלים
הסינגל הראשון מהאלבום "That's the Way It Is" זכה להצלחה רבה בעולם ובין היתר הגיע למקום ה-6 במצעד האמריקאי ובנוסף זכה לביקורות חיוביות. הסינגלים הבאים מהאלבום שוחררו במספר מדינות בלבד ללא כל קידום של דיון כחלק מההפסקה שעשתה ממוזיקה באותה תקופה.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אוסף של סלין דיון
קטגוריה:אלבומי אוסף באנגלית
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי ריק נואלס
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה בברזיל
קטגוריה:אלבומי פלטינה כפולה ומעלה בארצות הברית
קטגוריה:אלבומי יהלום בקנדה
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
קני הכריש

**קני הכריש** (באנגלית: **Kenny the Shark**) היא סדרת הנפשה אמריקאית לילדים, מסוגת דרמה קומית וחינוך, אשר נוצרה על ידי ג'ק הובר. הסדרה בוימה על ידי ג'ורג' אנגלברכט, ונכתבה על ידי ג'יי מרטל, פיליפ מורטון, דון וולס וטים היל. הסדרה עוקבת אחר קאתי וקני, כריש טיגריס המחמד שלה, אשר בכל פרק עוברים ביחד הרפתקאות שונות.

הסדרה שודרה לראשונה בארצות הברית בערוץ NBC ובערוץ Discovery Family, החל מה-1 בנובמבר 2003 עד ה-19 בפברואר 2005. בישראל הסדרה שודרה לראשונה בדיבוב לעברית בערוץ לוגי בשנת 2005. לסדרה הופקו שתי עונות (בישראל הסדרה שודרה כעונה אחת) בעלות 26 פרקים כפולים באורך 22 דקות.

לפני שידור הסדרה, בסוף שנות התשעים, הופקה סדרת סרטים קצרים שהציגה את קני, אשר שודרה בין תוכניות טלוויזיה. בסרטים הקצרים קני לא נראה מכיוון שהמצלמה הייתה מנקודות מבטו.

## תקציר העלילה
הסדרה עוקבת אחר ילדה בשם קאתי, אשר מאמצת כחיית מחמד את קני, כריש טיגריס. במהלך הסדרה, קאתי וקני עוברים ביחד הרפתקאות שונות, ולומדים על עולם של הכרישים.

## דמויות
***קני** - כריש המחמד של קאתי מסוג כריש טיגריס. קני התעייף מהחיים באוקיינוס ולכן הוא החליט לחיות ביבשה, אוכל כל דבר ואובססיבי לכלבי ים.
***קאתי** - בת 10 (במהלך הסדרה הפכה לבת 11). בשל אהבתה לכרישים, אימצה את קני.
***קארל** - אחיה הקטן של קאתי, בן שנה וחצי. הוא חושב שקני הוא כלב.
***גרייס** - אמא של קאתי וקארל, ואשתו של פיטר. פסיכיאטרית.
***פיטר** - אבא של קאתי וקארל, ובעלה של גרייס. בעל חנות לירקות אורגניים.
***אוסקר** - חברה הטוב ביותר של קאתי.
***מרטי הכלב** - כלב המחמד של השכנים של קאתי. משוחח עם קני ומייעץ לו.

## מדבבים
הדיבוב העברי בוים על ידי נינה אמיר, והופק על ידי אלה אלדר.

בגרסה העברית דיבבו גם אורנה כץ, הדר אמיר, עידו מוסרי, עמי מנדלמן, דור צויגנבום, מיכה אוזין סליאן, ניר רון, רונה בקרמן, טלי בן-יוסף ולימור שפירא.

## פרקים

## קישורים חיצוניים

קטגוריה:סדרות טלוויזיה אמריקאיות לילדים
קטגוריה:סדרות הנפשה אמריקאיות
קטגוריה:ערוץ לוגי: תוכניות רכש
קטגוריה:סדרות טלוויזיה אמריקאיות שעלו לשידור בשנת 2003
רייצ'ל אלרינג

**רייצ'ל אלרינג** (באנגלית: **Rachael Ellering**; נולדה ב-28 בדצמבר 1992) היא מתאבקת אמריקאית. היא מוכרת בעיקר בשל תקופתה בארגון ההיאבקות WWE, שבו הופיעה תחת שם הבמה **רייצ'ל אוורס**.

## קריירת היאבקות מקצועית
### ארגונים עצמאיים (2015–היום)

אלרינג התאמנה באקדמיה להיאבקות של המתאבק לאנס סטורם. היא ערכה את קרב הבכורה שלה ב-21 בנובמבר 2015 בארגון ההיאבקות Prairie Wrestling Alliance, שבו חברה לשורות לאנס סטורם בקרב זוגות נגד ברט מורגן וג'יזל שואו. אלרינג ערכה את הבכורה שלה בארגון היאבקות הנשים העצמאי Shine Wrestling ב-15 באפריל 2016 בקרב שבו הפסידה לטסה בלנצ'רד. בקרב החוזר ביניהן חודשיים לאחר מכן, אלרינג ניצחה את בלנצ'רד.

אלרינג התאבקה בארגון ההיאבקות Impact Wrestling ב-2 במרץ 2017, בקרב שבו הפסידה למתאבקת סיינה. יום לאחר מכן, היא השתתפה באחד מאירועי ה-One Night Only של הארגון אשר נקרא Knockouts Knockdown 2017, ובו הפסידה למתאבקת לאורל ואן נס.

ב-10 בפברואר 2018, אלרינג הופיעה באירוע של ארגון ההיאבקות Coastal Championship Wrestling, כיריבה של המתאבקת סלסט בונין, שרשמה את הקרב הראשון שלה מאז שנת 2014. בקרב זה אלרינג הפסידה.

### WWE (2016–2020)

אלרינג ערכה את הבכורה שלה ב-WWE בתוכנית NXT ב-28 באפריל 2016, בקרב שבו נוצחה על ידי אלכסה בליס. ב-14 בספטמבר התאבקה תחת השם רייצ'ל פאציו, בקרב שבו הפסידה לליב מורגן, וב-11 בנובמבר, הפסידה גם לאמבר מון. ב-3 במאי 2017, אלרינג השתתפה בבאטל רויאל אשר קבע את הטוענת לכתר לאליפות הנשים של NXT, אך בקרב זה הודחה על ידי אלייה. ב-21 ביוני, היא הפסידה לסוניה דוויל.

ב-13 ביולי 2017, אלרינג לקחה חלק בטורניר הנשים לזכר מאי יאנג הראשון בתולדות הארגון, שבו התחרתה תחת השם רייצ'ל אוורס. בסיבוב הראשון, אוורס גברה על מרטי בל, אך בסיבוב השני הודחה על ידי אבי לת'.

אוורס השתתפה גם בטורניר הנשים לזכר מאי יאנג השני בתולדות הארגון כשכבר בקרב של הסיבוב הראשון, ששודר ב-26 בספטמבר, הודחה על ידי הירויו מאטסומוטו. ב-13 במאי 2020, אלרינג שוחררה מהחוזה שלה עקב קיצוצים בתקציב.

## חיים אישיים

אלרינג נמצאת במערכת יחסים עם המתאבק כריס ספראדלין המופיע בNXT תחת שם הזירה קשס אונו. רייצ'ל היא הבת של מנג'ר ההיאבקות, פול אלרינג.

## אליפויות והישגים
* **הישגים בארגון ההיאבקות Impact Wrestling**
** אליפות זוגות הנוקאאוטס של אימפקט (פעם אחת)  - עם ג'ורדיין גרייס
* **הישגים בארגון ההיאבקות Maverick Pro Wrestling - MPW**
** אליפות הנשים של MPW (פעם אחת)
* **הישגים במגזין ההיאבקות Pro Wrestling Illustrated - PWI**
** PWI דירג אותה במקום ה-87 מתוך 100 המתאבקות הטובות ביותר לשנת 2019
* **הישגים בארגון ההיאבקות Pro Wrestling Magic - PWM**
** אליפות הנשים של PWM (פעם אחת)
* **הישגים בארגון ההיאבקות Resistance Pro Wrestling - RPW**
** אליפות הנשים של RPW (פעם אחת)
* **הישגים בארגון ההיאבקות WrestleCircus**
** אליפות ליידי של הזירה של WrestleCircus (פעם אחת)

## קישורים חיצוניים

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות ה-NXT
קטגוריה:אמריקאיות שנולדו ב-1992
קטגוריה:אמריקאים שנולדו ב-1992
שירו (שיר)

**שירו** הוא השיר שיצג את ישראל באירוויזיון 1993 שנערך ב-15 במאי 1993 באירלנד. השיר נכתב על ידי יורם טהרלב והולחן על ידי שייקה פייקוב.

את השיר ביצעה להקת שירו בהובלתה של שרה'לה שרון (שאר חברי הלהקה היו בני נדלר, גיא ברכה, יוליה פרייטור, רחלי חיים וורדה זמיר כזמרת ליווי) במסגרת תחרות הקדם-אירוויזיון 1993, ובה הם זכו במקום הראשון עם 67 נקודות. הם גברו על 11 מתמודדים נוספים, ביניהם זמרים ידועי שם כגון: אדם, דוד ד'אור, צביקה פיק ושימי תבורי. כשקיבלה זר פרחים לרגל הזכייה, הכריזה: "הפרחים לצה"ל", והביטוי חדר לשיח בישראל.

## ההשתתפות באירוויזיון
בעוד שבתחרות קדם-האירוויזיון בוצע השיר בעברית בלבד, באירוויזיון עצמו חלק מהמשפטים הושרו באנגלית:


:Sing a song, sing till you can no more
:Let the world know what you're singing for
:Sing a song, oh, sing it loud and high
:Till it reaches up to the sky


עובדה בולטת נוספת היא, שכל חברי הלהקה ענדו סרט אדום על חולצותיהם - כסמל למאבק במלחמה במחלת האיידס.

השיר הגיע לבסוף למקום 24 (מתוך 25) עם 4 נקודות. 

באותם השנים, כשמדינות רבות רצו להשתתף בתחרות ויותר מדי שירים בערב אחד הוא לא דבר אפשרי, הונהגו שיטות מסוימות שהתחלפו בזו אחר זו כדי לפתור את הבעיה (רק החל מאירוויזיון 2004 נפתרה הבעיה עם שיטת חצאי הגמר). בשנת 1993 החוק קבע ש-6 המדינות שיגיעו למקומות האחרונים לא ישתתפו בשנה הבאה, ולכן ישראל לא לקחה חלק באירוויזיון 1994, ומדינות חדשות ממזרח אירופה הצטרפו לתחרות.

## קישורים חיצוניים

* 
* אירוויזיון 1993 באתר יוטיוב

קטגוריה:שירי אירוויזיון 1993
קטגוריה:שירי קדם-האירוויזיון
קטגוריה:שירי ישראל באירוויזיון
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי שייקה פייקוב
קארמה (קבוצת ירחים)

**קבוצת קארמה** היא קבוצה של ירחים של כוכב הלכת צדק. הקבוצה נקראת על שם הירח קארמה מאחר שירחי קבוצת קארמה נעים במסלולים סמוכים לירח קארמה; וסוברים שלירחי קבוצת קארמה היה פעם מקור אחד.

ממוזער|375x375 פיקסלים|האיור ממחיש את המיקום של קבוצת קארמה ביחס לשאר הירחים של צדק.
שמאל|ממוזער|300x300 פיקסלים|תרשים זה משווה את גודל חברי הקבוצה ביחס לקארמה, וכן מציג את מרחקם מצדק.
ירחים אלו נעים בכיוון ההפוך לכיוון התנועה של צדק.

המרחק של ירחי קבוצת קארמה מצדק נע בין 22.9 ו-24.1 ג'יגה מטרים (מיליון ק"מ).
חברי הקבוצה העיקריים (מהגדול ביותר לקטן ביותר):
* קארמה (הירח הגדול בקבוצה, אשר נותן לקבוצה את שמה)
* טייגטה
* יוקלדה
* אירנה
* קלדינה
* איסונואי
* קליקה (אדום יותר באופן משמעותי מאשר האחרים)
* ארינומה
* אייטנה
* קאלה
* פסיתאי
* S/2003 J 9

## מקור הקבוצה
הפיזור הנמוך של חברי הקבוצה (פחות מ-700,000&#x20;ק"מ, ופחות מ-0.7° הטיה זוויתית) מצביע על כך שקבוצת קארמה הייתה כנראה ירח אחד שנשבר לרסיסים עקב התנגשות. ירח הורה זה היה כנראה בקוטר 46 ק"מ (הקוטר של קארמה), 99% של הירח המקורי עדיין נמצא בקארמה. עוד הוכחה שקבוצת קארמה הייתה פעם ירח אחד היא בצבע דומה (אדום בהיר), למעט קליקה שיותר כהה מהאחרים.

## לקריאה נוספת

* David C. Jewitt, Scott Sheppard, Carolyn Porco, **[https://web.archive.org/web/20070614045102/http://www.ifa.hawaii.edu/~jewitt/papers/JUPITER/JSP.2003.pdf Jupiter’s Outer Satellites and Trojans]**
* David Nesvorny, Jose L. A. Alvarellos, Luke Dones, Harold F. Levison **[http://www.boulder.swri.edu/~davidn/papers/irrbig.pdf ORBITAL AND COLLISIONAL EVOLUTION OF THE IRREGULAR SATELLITES]**, The Astronomical Journal, 126:398–429, 2003 July


## קישורים חיצוניים

קטגוריה:ירחי צדק
גיא כהן

**גיא כהן** (נולד ב-19 בפברואר 1965) הוא שחיין מים פתוחים אתגרי ישראלי. הוא השיאן הישראלי בשחיית סולו הארוכה ביותר במים הפתוחים (70.5 ק"מ) והשחיין הישראלי הראשון מישראל ששחה מעל 24 שעות ללא הפסקה במים הפתוחים (24:13 שעות). הוא השחיין הישראלי השני שהשלים את משחה הקפת האי מנהטן בניו יורק, השחיין הישראלי החמישי שחצה את תעלת למאנש, השחיין השני שחצה את תעלת קטלינה ובכך היה לשחיין הישראלי השני שסיים את אתגר שלושת הכתרים של המים הפתוחים בשחיה.

## ביוגרפיה
כהן נולד וגדל בקיבוץ עין השופט. הוא התאמן בצעירותו בשחייה תחרותית בקבוצת הפועל מגידו. את פעילותו בתחום הספורט האתגרי החל בריצה. הוא השלים מספר מרוצי מרתון ואולטרה מרתון בארץ ובעולם. בספטמבר 2014 השתתף וסיים בהצלחה את מרוץ אולטרה מרתון מדגסקר למרחק של 250 ק"מ, שהוא חלק מסדרת מרוצי 4-המדבריות (4 deserts).

החל משנת 2013 הוא מתאמן ושוחה בקבוצת המאסטרס של עולם המים בהדרכתו של אורי סלע ומתמחה בעיקר במשחי מרתון ארוכים.

ב-29 במאי 2015 השלים כהן לראשונה בשחיית סולו את חציית הכנרת לאורכה (21.5 ק"מ).

### שיאן ישראל
ב-2 ביוני 2016 השלים כהן את אתגר 24 שעות שחיית סולו, כאשר שחה כחלק מאירוע "שוחים מהלב" לזכר בתו נטע שנפטרה בצעירותה מדום לב. הוא החל את המשחה בחוף שדות ים ביום חמישי 1 ביוני בשעה 9:00 בבוקר, וסיים למחרת בחוף דדו בחיפה כעבור 24:13 שעות. הוא עבר 70.5 ק"מ של שחייה רצופה ובכך שבר את השיא הישראלי למשחה סולו הארוך ביותר במים הפתוחים. המשחה כולו נערך בהתאם לחוקי התעלה לשחייה במים פתוחים. בזכות כך הוא חבר ב"מועדון 24 שעות", של איגוד המים הפתוחים העולמי (WOWSA).

ב-29 ביוני 2017 הוא חצה את הכנרת לאורכה בפעם השנייה אך הפעם ביחד עם אבישג טורק בתוצאה של 6:15 שעות.

ב-23 ביולי 2017 השתתף כהן במשחה הקפת האי מנהטן בניו יורק (45.9 ק"מ) בתוצאה של 7:45 שעות ובכך היה לשחיין הישראלי השני שמשלים את האתגר הזה אחרי פרופ' איתן פרידמן.

ב-20 באפריל 2018 הוא חצה את הכנרת לאורכה בפעם השלישית, ביחד עם אבישג טורק בזמן של 7:02 שעות.

ב-2 בספטמבר 2018 השלים כהן את חציית תעלת למאנש בשחיית סולו בתוצאה של 15:44 שעות, בתנאי ים קשים במיוחד (ים 5 בסולם בופורט). בכך היה גיא לשחיין הישראלי החמישי שהשלים את צליחת התעלה בהצלחה מאנגליה לצרפת.

ב-22 במרץ 2019 הוא חצה את הכנרת לאורכה בפעם הרביעית, ביחד עם השחיין אייל שכנר, בזמן של 6 שעות ו 40 דקות.

ב-19 ביולי 2019 הוא חצה את תעלת קטלינה באוקיינוס השקט (32 ק"מ) ביחד עם השחיין אייל שכנר, בזמן של 12 שעות ו 32 דקות. בכך הפך לשחיין הישראלי השני שהשלים את אתגר שלושת הכתרים בשחייה.

## חייו האישיים
כהן שימש כטייס קרב בחיל האוויר הישראלי בעברו. בשנים 1998–2020 כיהן כמנכ"ל חברת מטליקון טכנולוגיות בע"מ. כיום משמש כמנהל העסקים בקיבוץ שפיים. הוא חבר קיבוץ שפיים, נשוי ואב לשלושה ילדים.

בינואר 2020, יזם והקים כהן, ביחד עם אייל שכנר את עמותת שחיית מרתון גליל, בה הוא משמש כיו"ר. העמותה שמה לה למטרה לקדם את תחום שחיית המרתון בישראל, ומוסמכת לאשר ולתעד משחי מרתון אתגרי שנעשים בתחומי ישראל על ידי שחיינים מקומיים ושחיינים שמגיעים מחו"ל.

## ראו גם
* שחיית מרתון במים פתוחים

## קישורים חיצוניים
* 
* 

## הערות שוליים

קטגוריה:בוגרי אוניברסיטת בן-גוריון בנגב
קטגוריה:בוגרי המוסד החינוכי הרי אפרים
קטגוריה:טייסי חיל האוויר הישראלי
קטגוריה:עין השופט: אישים
קטגוריה:רצי אולטרה מרתון
קטגוריה:שחייני מים פתוחים ישראלים
קטגוריה:שחיינים שצלחו את תעלת לאמנש
קטגוריה:שפיים: אישים
קטגוריה:ישראלים שנולדו ב-1965
סטיאווה בוקרשט (כדוריד)

**סטיאווה** (ברומנית: **CSA Steaua București**) היא קבוצת כדוריד מהעיר בוקרשט שברומניה, שמתחרה בליגה הרומנית בכדוריד. הקבוצה נוסדה בשנת 1949 כחלק של אגודת הספורט של הצבא. כבר בשתנה הראשונה זכתה בגביע המדינה. עד לשנת 1961 היא שיחקה בתחרויות במתכנות 11*11, כנהוג באותן השנים. הקבוצה היא בין החזקות ברומניה וזכתה 35 פעמים באליפות המדינה (מהן 11 פעמים ברציפות בשנים 1967-1977) ו-9 פעמים בגביע. 

בזירה הבינלאומית הקבוצה שיחקה מספר פעמים בליגת האלופות בכדוריד וזכתה בה פעמיים, פעמיים סיימה כסגנית ו-3 פעמים בחצי הגמר.

## תארים
*ליגה: 35
** זכייה (11*11):1950, 1951, 1952, 1954, 1955, 1957, 1961
**זכייה: 1963, 1967, 1968, 1969, 1970, 1971, 1972, 1973, 1974, 1975, 1976, 1977, 1979, 1980, 1981, 1982, 1983, 1984, 1985, 1987, 1988, 1989, 1990, 1994, 1996, 2000, 2001, 2008
*גביע: 9
** זכייה בגביע 11*11: 1949
**זכייה בגביע:1981, 1985, 1990, 1997, 2000, 2001, 2007, 2008, 2009
** זכייה בגביע גרמניה: 1996,2016
*ליגת האלופות בכדוריד: 2
**זכייה: 1968,1977
** סגנית: 1971, 1989

## קישורים חיצוניים

* 

* דף באתר הכדוריד האירופי

קטגוריה:קבוצות כדוריד
קטגוריה:בוקרשט: מועדוני ספורט